Bashkia Dibër shpall thirrjen publike për anëtarësimin në Këshillin Vendor të Rinisë. Thirrja është e hapur për të gjithë të interesuarit dhe që plotësojnë kriteret.

Kandidatët duhet të jenë banorë të Bashkisë Dibër dhe në moshën prej 15 deri 29 vjeç.

Këshilli do të përbëhet nga Kryetari I Bashkisë,përfaqësuesi I rinisë në institucionin e bashkisë dhe 6 të rinj , përzgjedhja e të cilëve do të bëhet nga grupi I punës përgjegjës, I ngritur pranë Bashkisë Dibër duke u bazuar në kriteret dhe procedurat që parashikon ligji.

**-**Kandidatët përfaqësues të organizatave rinore ose për të rinjtë, duhet të përmbushin kriteret e mëposhtme:

1. Të jenë përfaqësues të një organizate rinore ose për të rinjtë;
2. Të mos jetë I dënuar;
3. Të ketë përvojë në projekte,nisma dhe veprimtari rinore dhe për të rinjtë;
4. Të mos jetë I dënuar;
5. Të ketë përvojë në projekte,nisma dhe veprimtari rinore dhe për të rinjtë;
6. Të mos ketë konflikt interesi për shkak të angazhimit të KVR;

-Kandidatët përfaqësues të organizatave rinore ose për të rinjtë duhet të paraqesin interesin e tyre,në adresën : Zyra e Protokollit,kati I,Bashkia Dibër,brenda afatit 6-25 Tetor 2022 duke paraqitur dokumentet e mëposhtme:

1. Kërkesë me shkrim, ku të shprehë interesin për aplikim.(sipas formularit)
2. Jetëshkrim
3. Fotokopje e dokumenteve që mbështesin shënimet e jetëshkrimit.
4. Vërtetim të gjendjes gjyqësore.
5. Vetëdeklarim lidhur me shmangien e konfliktit të interesave.
6. Referenca nga të paktën 2 (dy) bashkëpunëtorë të mëparshëm.

-Kandidatët për KVR përfaqësues nga të rinj aktivë të Njësive Administrative duhet të përmbushin këto kritere:

1. Të mos jetë I dënuar me vendim gjyqësor të formës së prerë.
2. Të jetë përfshirë në organizimin apo në zbatimin e aktiviteteve rinore,apo në promovimin e të rinjve.
3. Të mos ketë konflikt interesi për shkak të angazhimit në KVR.

Shqyrtimi I aplikimeve dhe përzgjedhja e tyre bëhet Brenda 10 ditëve (**25 Tetor- 4 Nëntor)** kalendarike nga data e mbylljes së aplikimeve. Njoftimi I fituesve do të publikohet në faqen zyrtare të institucionit,në mjediset e bashkisë ose në rrjetet sociale të institucionit më **07 Nëntor 2022**.